Slatina, Olt

Slatina (bugarski: Слатина) je grad na jugu Rumunjske od 70,293 stanovnika. Slatina je administrativni centar okruga (judet) Olt Geografija Slatina leži na jugu zemlje u dolini rijeke Olt na mjestu gdje je nekad bila utvrda. Ime mjesta - Slatina jasno ukazuje na njegovo slavensko porijeklo, a ono znači slano tlo, ili slana voda. Historija Slatina se u dokumentima prvi put spominje 1368. u povelji vlaškog kneza Vladislava I, izdanu trgovcima iz transilvanijskog Braşova, kojom se oslobađaju od plaćanja carine kad prolaze kroz Slatinu. Iako je jasno da je kraj bio naseljen davno prije tog razdoblja, dokazi za to leže u lokalnom muzeju, u kom ima puno artefakata iz starijeg paleolitika (kamena oruđa), iskopanih južno od centra grada. Pored toga pronađeno je i puno predmeta iz rimskih vremena; kovanice, oružje, knjige i odjeća U Slatini je 1909. rođen dramatičar Eugène Ionesco. Privreda Najveći industrijski pogon u gradu je elektroliza aluminija - Alro Slatina, pored toga tu je i tvornica automobilskih guma Pirelli i velika termoelektrana nedaleko od centra grada. Slatina je dobro povezana autoputevima i željeznicom sa ostalim gradovima u zemlji. Gradovi prijatelji Slatina je zbratimljena sa slijedećim gradovima: Italija, Ispica Italija, Acireale Reference Vanjske veze Službene stranice grada (ro) Slatina na portalu Encyclopædia Britannica (en)